Udkast til AFGØRELSE TRUFFET AF DET BLANDEDE EØS-UDVALG om ændring af bilag XXI (Udenrigshandelsstatistikken) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Med henblik på at garantere retssikkerheden og homogenitet på det retlige område indarbejder Det Blandede EØS-udvalg al relevant fællesskabslovgivning i EØS-aftalen, så snart denne er vedtaget.

2. Det Blandede EØS-udvalg bør derfor vedtage vedlagte afgørelse om ændring af bilag XXI til EØS-aftalen ved tilføjelse af nylig vedtaget fællesskabslovgivning på området for statistikker. Afgørelsen vedrører:

32000 R 1917: Kommissionens forordning (EF) nr. 1917/2000 af 7. september 2000 om visse gennemførelsesbestemmelser til Rådets forordning (EF) nr. 1172/95 for så vidt angår udenrigshandelsstatistikken (EFT L 229 af 9.9.2000, s. 14).

3. Forslaget omfatter en tilpasning for EØS-EFTA-staterne.

4. Artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlige ændringer.

5. Rådet anmodes om at godkende vedlagte udkast til afgørelse, som skal træffes af Det Blandede EØS-udvalg. Kommissionen håber at kunne fremføre Fællesskabets holdning i Det Blandede EØS-udvalg i maj 2002.

Udkast til AFGØRELSE TRUFFET AF DET BLANDEDE EØS-UDVALG om ændring af bilag XXI (Udenrigshandelsstatistikken) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XXI til aftalen blev ændret ved afgørelse nr. .../... truffet af Det Blandede EØS-udvalg den ... [1].

[1] EFT L ...

(2) Kommissionens forordning (EF) nr. 1917/2000 af 7. september 2000 om visse gennemførelsesbestemmelser til Rådets forordning (EF) nr. 1172/95 for så vidt angår udenrigshandelsstatistikken [2], ændret ved EFT L 3 af 6.1.2001, s. 28, skal indarbejdes i aftalen.

[2] EFT L 229 af 9.9.2000, s. 14.

(3) Forordning (EF) nr. 1917/2000 ophæver med virkning fra den 1. januar 2001 Kommissionens forordning (EF) nr. 840/96 af 7. maj 1996 om visse gennemførelsesbestemmelser til Rådets forordning (EF) nr. 1172/95 for så vidt angår udenrigshandelsstatistikken [3], som er indarbejdet i aftalen, og som følgelig bør udgå af aftalen.

[3] EFT L 114 af 8.5.1996, s. 7.

(4) Kommissionens forordning (EF) nr. 1669/2001 af 20. august 2001 om ændring af artikel 3 i forordning (EF) nr. 1917/2000 om visse gennemførelsesbestemmelser til Rådets forordning (EF) nr. 1172/95 for så vidt angår udenrigshandelsstatistikken [4] skal indarbejdes i aftalen -

[4] EFT L 224 af 21.8.2001, s. 3.

TRUFFET FØLGENDE AFGØRELSE:

Artikel 1

Bilag XXI til aftalen ændres således:

1. Efter punkt 16 (teksten i punkt 16 (Kommissionens forordning (EØF) nr. 455/88) udgået) indsættes følgende punkt:

'16a. 32000 R 1917: Kommissionens forordning (EF) nr. 1917/2000 af 7. september 2000 om visse gennemførelsesbestemmelser til Rådets forordning (EF) nr. 1172/95 for så vidt angår udenrigshandelsstatistikken (EFT L 229 af 9.9.2000, s. 14), ændret ved EFT L 3 af 6.1.2001, s. 28, ændret ved:

- 32001 R 1669: Kommissionens forordning (EF) nr. 1669/2001 af 20. august 2001 (EFT L 224 af 21.8.2001, s. 3).

Forordningens bestemmelser gælder i forbindelse med aftalen med følgende tilpasninger:

(a) Henvisningen til forordning (EF) nr. 2454/93 i artikel 6, stk. 1, finder ikke anvendelse.

(b) I artikel 7, stk. 1, litra a), indsættes følgende nye litra:

'For EFTA-stater forstås ved 'oprindelsesland' det land, hvori varerne har oprindelse i henhold til de respektive nationale regler om oprindelse .'

(c) I artikel 9, stk. 2, indsættes følgende nye litra:

'For EFTA-stater defineres 'toldværdi' i henhold til de respektive nationale regler .'

(d) Artikel 11, stk. 2, finder ikke anvendelse.

(e) Kapitel 2 i afsnit II (artikel 16-19) finder ikke anvendelse.

(f) Kode nr. 7 i artikel 6, stk. 4, litra a) og litra b), finder ikke anvendelse på Liechtenstein.

(g) 'Egen fremdrift' som en transportmåde under artikel 10, stk. 3, anvendes ikke for Liechtenstein.'.

2. Teksten til punkt 10 udgår.

Artikel 2

Teksterne til forordning (EF) nr. 1917/2000, ændret ved EFT L 3 af 6.1.2001, s. 28, og 1669/2001 på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Dene afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [5].

[5] [Ingen forfatningsmæssige krav angivet.] [Forfatningsmæssige krav angivet.]

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den ..

På Det Blandede EØS-udvalgs vegne

Formand

Sekretærer for Det Blandede EØS-udvalg